14. september

**14. september** on Gregoriuse kalendri 257. (liigaastal 258.) päev. Juliuse kalendri järgi 1. september (1901–2099).

## Sündmused
### [[Eesti]]s
* 1803 – asutati Tartu Ülikooli kunstimuuseum ja joonistuskool.
*1906 – Tartus avati Eesti Noorsoo Kasvatuse Seltsi tütarlastekool, millest kujunes esimene eesti õppekeelega keskkool.
*1911 – avati Tallinna Linna Tütarlaste Kommertskool.
*1927 – Saaremaale saabus Kaali kraatri uurimise eesmärgil Alfred Wegener.
*1939 – Orzełi juhtum: Tallinna sadamasse sisenes väidetavalt mootorrikke tõttu Poola allveelaev Orzel, mis seaduse järgi interneeriti.
* 1941 – Teine maailmasõda: Saksa vägede dessant maabus Muhus.
* 1944 – Teine maailmasõda: algas Punaarmee pealetung Emajõe liinil.
*1964 – Tõraveres avati selle ja järgmise päeva jooksul Wilhelm Struve nimeline Tartu Astrofüüsika Observatoorium.
* 1970 – asutati Eesti NSV Filmi-, Foto- ja Fonodokumentide Riiklik Keskarhiiv.
* 1992 – Eesti Vabariigi Ülemnõukogu lõpetas tegevuse.
* 2003 – toimus rahvahääletus Euroopa Liiduga ühinemise ja Eesti Vabariigi põhiseaduse täiendamise küsimuses. 867 714 hääleõiguslikust kodanikust käis hääletamas 555 835 inimest ehk 64,06%. Poolthääli kogunes 369 657 ehk 66,83% hääletanute arvust, vastu oli 183 454 inimest ning kehtetuks tunnistati 2724 hääletussedelit.
* 2007 – Tartus avati Tartu tammik.
* 2013 – Hennes & Mauritz avas oma kiirmoebrändi H&M esimese kaupluse Eestis. Rocca al Mare kaubanduskeskuses 2500 ruutmeetril asuva poe avamisel pakuti esimesele kümnele külastajale 100-euroseid kinkekaarte, mis tõi inimesed terveks ööks poe ette järjekorda seisma.

### Maailmas
*775 – Bütsantsi keisriks sai pärast Konstantinos V surma Leo IV.
*1752 – Briti impeerium läks üle Gregoriuse kalendrile.
*1770 – Taanis kehtestati minister Johann Friedrich Struensee eestvedamisel täielik ajakirjandusvabadus.
*1808 – Vene-Rootsi sõda: Vene armee võitis Oravaisi lahingus otsustavalt Rootsi sõjaväge, mis pidi seepeale Soomest välja tõmbuma.
*1812 – 1812. aasta isamaasõda: Napoleon Bonaparte'i väed sisenesid võitluseta Moskvasse. Venelased süütasid linna põlema.
*1829 – sõlmiti Adrianoopoli rahuleping, millega lõppes Vene-Türgi sõda (1828–1829) ja Kreeka iseseisvussõda.
*1847 – Ameerika-Mehhiko sõda: USA väed Winfield Scotti juhtimisel hõivasid Mehhiko pealinna Mexico.
*1886 – patenteeriti kirjutusmasina lint.
*1893 – Brasiilia merevägi pommitas president Floriano Peixoto vastase mässu järel Guanabara lahelt oma pealinna Rio de Janeirot ja selle kindlustusi.
*1911 – Dmitri Bogrov tulistas Kiievi ooperiteatris Venemaa peaministrit Pjotr Stolõpinit.
*1917 – Venemaa Ajutine Valitsus kuulutas Venemaa vabariigiks.
*1948 – New Yorgis pandi nurgakivi ÜRO peahoonele.
*1954 – Totski polügoonil Orenburgi oblastis katsetati sõjaväeõppuste raames 40-kilotonnist tuumapommi.
*1956 – IBM esitles esimest kõvakettaga arvutit – IBM 305 RAMACi.
*1959 – Kuul maandus esimene nii kaugele jõudnud kosmoselaev – Luna 2.
*1960 – Iraak, Iraan, Kuveit, Saudi Araabia ja Venezuela asutasid Bagdadis Naftat Eksportivate Riikide Organisatsiooni – OPECi.
*1973 – Lätis asutati riigi esimese rahvuspargina Gauja rahvuspark.
*1982 – Monaco vürstinna Grace suri autoõnnetuses saadud vigastustesse.
*1990 – alustati "Inimese genoomi projekti".
*1998 – Põhja-Iirimaal kogunes rahuleppe alusel valitud parlament.
*2003 – Rootsis lükati referendumil 56,2% häältega tagasi valitsuse kava minna üle eurole.
*2015 – laseritega töötavad gravitatsioonilainete detektorid (LIGO) tuvastasid kahe suure musta augu kokkupõrke, mis oli juhtunud 1,3 miljardi valgusaasta kaugusel.

## Sündinud

*1905 – Reinier Cornelis Keller, hollandi kabetaja
*1942 – Kuldar Sink, eesti helilooja ja flöödimängija
*1947 – Kaur Alttoa, eesti kunstiteadlane
*1950 – Tiit Kiik, eesti organist
*1951 – Natalia Jalviste, Eesti telerežissöör
*1951 – Mati Vaarmann, Eesti riigiametnik
*1952 – Kalju Enniko, eesti luuletaja
*1952 – Reet Varblane, eesti kunstiteadlane
*1954 – Lauri Kärk, eesti filmiteoreetik
*1955 – Ingmar Ott, eesti bioloog
*1956 – Jaan Ginter, eesti õigusteadlane
*1958 – Mati Jostov, majandustegelane ja poliitik
*1963 – Igor Rõtov, eesti meediategelane
*1963 – Ülo Mälgand, eesti muusik
*1965 – Dmitri Medvedev, Venemaa poliitik ja ettevõtja
*1969 – Indrek Rumma, eesti korvpallur
*1971 – Kristjan Jõekalda, eesti teleajakirjanik
*1974 – Hicham El Guerrouj, Maroko jooksja
*1978 – Carmen Kass, eesti modell
*1982 – Sergo Vares, eesti näitleja

## Surnud

*775 – Konstantinos V
*1321 – Dante Alighieri, itaalia proosakirjanik ja luuletaja
*1523 – Hadrianus VI, Rooma paavst
*1836 – Aaron Burr, USA poliitik
*1851 – James Fenimore Cooper, USA kirjanik
*1901 – William McKinley, USA poliitik
*1920 – Semjon Vengerov, vene kirjanduskriitik ja kirjandusajaloolane
*1927 – Isadora Duncan, USA tantsija
*1955 – Ernst Leithammel, Eesti sõjaväelane
*1982 – Kristján Eldjárn, Islandi president
*1982 – Grace Kelly, USA filminäitleja
*1986 – Aksel Palgi, Eesti kohtunik
*2009 – Patrick Swayze, USA filminäitleja

## Pühad
* Risti ülendamise püha

## Ilmarekordid
*...

## Viited